**Retningslinjer for faddere ved Universitetet i Oslo**

**Formål**Studiestart er for mange det første møtet med Universitetet, og UiO har som mål at alle skal føle seg inkludert. Derfor har faddersjefnettverket utarbeidet retningslinjer for faddere ved UiO. Retningslinjene har som mål å forebygge negativ atferd og uønskede situasjoner under studiestart. Disse gjelder også i digitale rom og fora. I tillegg skal de fastsette prosedyrer for UiO sin behandling av brudd på retningslinjene.

1. **Inkludering**

* Som fadder har man ansvar for å inkludere nye studenter, uavhengig av kjønn, etnisk bakgrunn, livssyn, seksuell orientering eller nedsatt funksjonsevne.
* UiO har nulltoranse for baksnakking, mobbing og eksludering.
* Alle skal behandles med respekt. Man bør unngå uttrykk, vitser og ytringer som kan oppfattes støtende.

1. **Rollebevissthet**

* Din rolle er å være et sosialt glidemiddel mellom de nye studentene.
* Faddere må bevisstgjøres det ansvar og innflytelse de får i kraft av sin posisjon.
* Det foreligger ofte et maktforhold mellom fadder og ny student. Dette skal ikke misbrukes. Vær et forbilde!

1. **Trakassering**

* Studiestart skal være trygt for alle. En hver form for trakassering er uforenelig med UiOs verdier. Trakassering defineres som enhver tilnærming som oppleves som uønsket eller ubehagelig, både i verbal og fysisk form.

1. **Alkohol**

* Faddere skal ta avstand fra en hver form for drikkepress.
* Alkohol bør ikke være et hovedfokus under et arrangement eller aktivitet.
* Ingen skal trenge å forklare hvorfor de ikke drikker alkohol.

**Varsling**Foreligger det mistanke om hendelser som er i strid med retningslinjene, anmodes det å gripe inn eller varsle. Varsling skjer primært gjennom faddersjef eller faddersjefsekretariatet. Alle varslere vil bli trodd og behandlet trygt. Fortrolig informasjon som gis i slike saker skal behandles med konfidensialitet og er underlagt taushetsplikten.

Ved mistanke om straffbare forhold skal UiO kontakte politet umiddelbart. Det er ikke UiOs oppgave å vurdere om det har foregått lovbrudd.

**Håndtering**Dersom det forekommer grove og/eller gjentagende brudd på retningslinjene, har faddersjef/sekretariat i samarbeid med studiestartkoordinator, myndighet til å:

* ta en samtale med den det gjelder
* bortvise faddere fra arrangement
* inndra t-skjorte og rollen som fadder

Enhver fadder og faddersjef har ansvar for å overholde retningslinjene, og sørge for at det er hyggelig å delta under studiestart ved Universitetet i Oslo.